Diari Oficial de la Generalitat Valenciana


Sumari del DOGV 5299, del 10-07-2006 (2006/8094)

ORDRE de 30 juny de 2006, de la Conselleria de Territori i Habitatge, per la qual es regulen les vedes de caça per a la temporada 2006-2007.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/06/30/(1)/dof/vci/html**

### Dades del document

Número de DOGV
:   5299

Data del DOGV
:   10-07-2006

Secció del DOGV
:   I. DISPOSICIONS GENERALS

Número del document
:   2006/8094


Data del document
:   30-06-2006

Organisme emissor
:   Conselleria de Territori i Habitatge

Tipus de document
:   Ordre

Correcció d'errades

 Descriptors 

:   * caça
    * regulació de la caça
    * legislació

ORDRE de 30 juny de 2006, de la Conselleria de Territori i Habitatge, per la qual es regulen les vedes de caça per a la temporada 2006-2007. [2006/8094]  
La Llei 13/2004, de 27 de desembre, de caça de la Comunitat Valenciana establix en el títol IV els següents referents per a l'activitat cinegètica; aquests són: 1/ les directrius d'ordenació cinegètica de la Comunitat Valenciana a la qual han d'ajustar-se els plans d'aprofitament cinegètic dels vedats de caça i altres espais cinegètics i 2/ l'ordre anual de vedes que ha de regular la caça de manera especial a les zones comunes definides en l'esmentada llei en l'article 33. Ambdós instruments, segons la mateixa llei esmentada han d'aprovar-se mitjançant una ordre de la conselleria competent per raó de la matèria.  
L'elaboració i l'aprovació de l'ordre anual de vedes per a la temporada de caça 2006-2007 és ineludible, tenint en compte això, sense aquesta existiria una indefinició absoluta quant a la possibilitat de la pràctica de l'exercici de la caça a les zones comunes. Aquesta indefinició afecta tant el col.lectiu de caçadors com altres usuaris dels terrenys que tinguen la consideració de zona comuna de caça.  
Per a l'elaboració de l'ordre ha de tenir-se en compte de manera especial allò que han previst els següents articles de la Llei 13/2004, de 27 de desembre, de caça de la Comunitat Valenciana: article 33, pel qual es limiten les possibilitats de la caça amb armes a un únic període no superior a huit setmanes; i l'article 42, en el fet que l'ordre anual de vedes com a instrument de la planificació cinegètica ha d'assegurar un ús racional dels recursos cinegètics.  
D'altra banda quant a la caça a la resta d'espais cinegètics, la Llei 13/2004, de 27 de desembre, de caça de la Comunitat Valenciana, en la disposició transitòria segona establix que en defecte de directrius d'ordenació cinegètica s'aplicaran en aquests terrenys les resolucions aprovatòries dels plans tècnics de caça. Malgrat aquesta transitorietat prevista en la llei, existix en nombrosos tancats certa indefinició sobre el calendari hàbil de caça aplicable, tenint en compte que les respectives resolucions dels seus plans tècnics establixen els períodes de caça sense dates concretes, segons el que s'establix . que s'ha d'establir ., de forma general per a la Comunitat Valenciana. Aquesta indefinició, en defecte de directrius d'ordenació cinegètica de la Comunitat Valenciana, pot resoldre's de manera simultània en aquesta ordre per raó de l'article 48.1 de l'esmentada llei.  
Per tot això, complits els tràmits procedimentals previstos en l'article 49 bis de la Llei 5/1983, de 30 de desembre, de Govern Valencià, el conseller de Territori i Habitatge  
Ordena  
Títol I  
De la caça a zones comunes  
Article 1. Modalitats de caça a zones comunes  
A les zones comunes de caça de la Comunitat Valenciana s'autoritza únicament les següents modalitats de caça:  
Modalitats de caça amb armes  
. La caça amb escopeta a llocs fixos, per a la caça de tords, estornells, còrvids i columbiformes que tinguen la consideració d'espècie cinegètica d'acord amb l'annex de la Llei 13/2004, de 27 de desembre, de caça de la Comunitat Valenciana.  
. La caça amb escopeta de porc senglar i rabosa, en la modalitat de batuda xicoteta, queda limitada al nombre de persones participants en l'acció de la caça a 9 persones i el nombre de gossos a 15.  
. Excepcionalment per a la temporada 2006-2007 s'autoritza la caça amb armes a la mala o al salt amb la restricció d'una sola peça per caçador i dia.  
Modalitats de caça sense armes de foc:  
. La caça del conill amb gossos i sense armes amb un màxim de 8 gossos per caçador i 15 gossos per grup.  
. La falconeria  
. Caça amb arc  
Article 2. Període, dies hàbils i horaris a zones comunes  
Les anteriors modalitats de caça poden practicar-se a les zones comunes, en els períodes, dies hàbils, horaris i condicions específiques que s'assenyalen en els quadres següents:  
Caça amb escopeta des de llocs fixos per a tords, estornells. I caça en batuda xicoteta per al porc senglar i la rabosa. Caça amb arc per a aqueixes espècies.  
Castelló, València i Alacant  
.............................  
Període Dies hàbils Horari  
.......... ......... .......  
Del 12 d'octubre al Dijous, dissabtes, Horari general   
6 de desembre diumenges i festius   
.............................  
Condicions específiques:  
Per a la caça a llocs fixos: s'establix un quota de captures individual . per caçador i dia . de 15 tords; per a la caça de tords i estornells poden emprar-se únicament com a reclams els xiulets o membranes de boca o de manxa, així com els reclams naturals de tord comú (Turdus philomelos), tord ala-roig (Turdus iliacus) o estornell vulgar (Sturnus vulgaris) en un nombre no superior a cinc per espècie.  
Per a la caça del porc senglar i la rabosa: tots els participants en la cacera han de portar jupetins reflectors i només podran portar bales com a munició en les escopetes, no està permesa la tinença de rifles, llevat que el seu ús haja sigut expressament autoritzat pel director dels serveis territorials per a la celebració de batudes. Els gossos de raça típica de presa no podran superar la proporció d'un a cinc respecte el nombre de gossos totals. Els posseïdors d'arma blanca han de comptar amb llicència de caça.  
En ambdues modalitats queda prohibit disparar sobre altres espècies.  
Caça del conill amb gos i sense armes  
Castelló, València i Alacant  
.............................   
Període Dies hàbils Horari  
.......... ......... .......  
Des del 23 de juliol al Dijous, dissabtes, Horari general  
25 de desembre de 2006 diumenges i festius   
.............................   
Condicions específiques: queda prohibit l'ús de llebrers des del 23 de juliol fins a l'11 d'octubre  
Falconeria  
Castelló, València i Alacant  
.............................   
Període Dies hàbils Horari  
.......... ......... .......  
Des de 12 d'octubre Tots els dies Horari general  
 fins al 31 de gener  
 de 2005.  
Condicions específiques: s'establix un quota de captures individual . per falconer i dia . d'1 peça entre les espècies següents: perdiu, llebre, conill o aus aquàtiques cinegètiques i sense limitació per a la resta d'espècies cinegètiques. S'autoritza la caça amb auxili de gossos per a alçar les peces. L'ensinistrament d'aus de falconeria, amb peces degudament marcades queda habilitat des de l'1 de juliol fins al 31 de març de 2007.  
Títol II  
De la caça a vedats i altres espais cinegètics declarats  
Article 3. Caça menor. Períodes hàbils a tancats de caça i altres espais cinegètics declarats  
1. Es prohibeix la caça de la fotja comuna a les províncies de Castelló, València i al terme municipal de Pego a Alacant.   
2. En els tancats de caça s'aplicaran els períodes hàbils establits en les corresponents resolucions dels plans tècnics de caça.  
3. Els períodes hàbils que regulen la caça en els tancats els plans de caça aprovats dels quals remeten a l'ordre anual de vedes i s'establixen en el següent quadre.  
4. Per a aquelles modalitats que a continuació se citen s'establixen les següents condicions que s'han de complir en tots els tancats o espais cinegètics:  
Modalitat Condicions específiques  
............. ................  
Caça en mitja veda S'establix un quota diària màxim per caçador i dia de 8 peces entre tórtora comuna i tudó  
Caça del conill amb gossos   
i sense armes S'establix un màxim de 8 gossos per caçador i 15 per grup  
Caça menor en general S'establix una quota diària màxim per caçador i dia de 15 tords  
Pròrroga del tord a lloc fix S'establix una quota diària màxim per caçador i dia de 15 tords  
Article 4t. Caça major a terrenys tancats  
Als vedats de caça són susceptibles d'aprofitament cinegètic, conforme al pla tècnic aprovat, totes les espècies cinegètiques presents al lloc amb l'excepció del cabirol. Aquesta espècie només és susceptible d'aprofitament cinegètic a vedats tancats que ho tinguen aprovat en la seua corresponent resolució de pla tècnic.  
En els tancats els plans de caça aprovats dels quals remeten a l'ordre anual de vedes, el període hàbil màxim per a la caça del porc senglar en batudes xicotetes o batudes comprén des del 17 de setembre fins a l'11 de febrer de 2007, i poden caçar-se els dissabtes, diumenges i festius d'aquest període.  
Article 5. Horari general  
L'horari de caça permés, tant per a la caça a zones comunes com per a la caça a vedats i altres espais cinegètics declarats, en l'àmbit de la Comunitat Valenciana, és el de l'annex a aquesta ordre.  
DISPOSICIONS ADDICIONALS  
Primera  
Per a tot allò no regulat en aquesta ordre, en especial quant a les espècies cinegètiques, cal ajustar-se al que disposa la Llei 13/2004, de 27 de desembre, de caça de la Comunitat Valenciana.  
Segona  
La pràctica de l'activitat cinegètica en els espais naturals protegits ha d'ajustar-se al que establixen els respectius PORN i PRUG.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Generalitat Valenciana.  
València, 30 de juny de 2006  
El conseller de Territori i Habitatge,  
ESTEBAN GONZÁLEZ PONS


Còpia Permalink ELI